Diari Oficial de la Generalitat Valenciana


Sumari del DOGV 6720, del 23-02-2012 (2012/1648)

RESOLUCIÓ de 14 de febrer de 2012, del secretari autonòmic de Justícia de la Conselleria de Justícia i Benestar Social, per la qual s'acorda ratificar l'acord d'extinció de la Fundación José María Martínez Sala-Nieves Planelles Ferrándiz, així com el procediment de la seua liquidació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1648


Data del document
:   14-02-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 14 de febrer de 2012, del secretari autonòmic de Justícia de la Conselleria de Justícia i Benestar Social, per la qual s'acorda ratificar l'acord d'extinció de la Fundación José María Martínez Sala-Nieves Planelles Ferrándiz, així com el procediment de la seua liquidació. [2012/1648]  
Vist l'expedient sobre al ratificació per part del protectorat de l'acord d'extinció, adoptat pel patronat de la Fundación José María Martínez Sala-Nieves Planelles Ferrándiz, d'ara en avant la Fundación, així com el balanç de liquidació aprovat per l'òrgan de govern mencionat, resulten els següents:  
  
Fets  
Primer. Amb data de registre d'entrada 14 de gener de 2010, en aquell moment Conselleria de Justícia i Administracions Públiques, la Fundación va presentar un escrit en el qual establix, en el primer punt del dia, extingir i liquidar la fundació cultural, per la impossibilitat material de complir els fins fundacionals.  
L'acord d'extinció esmentat consta elevat a escriptura pública el 8 de febrer de 2010, autoritzada pel notari de l'il·lustre Col·legi de València, Sr. Tomás María Dacal Vidal, amb el núm. 179 del seu protocol. En l'escriptura, elevada a públic, a més del certificat de l'acord d'extinció, la memòria justificativa de la concurrència de causa d'extinció de la Fundación i el balanç de situació en data d'extinció.  
Segon. Per Orde Ministerial del Ministeri d'Educació Nacional de 20 de maig de 1959, es va classificar com a fundació benèfica-cultural de caràcter particular la institució José María Martínez Sala-Nieves Planelles Ferrándiz, i la fundadora és Carmen Alberola Planelles, Isabel Planelles Zaragoza, Josefina Alberola Planelles i Carmen Planelles Zaragoza, en virtut de testament, atorgat a 21 de desembre de 1985, davant del notari d'Alacant Ricardo Sánchez Jiménez, amb el número de protocol 2.839.  
La Fundación tenia com a objecte, en el moment de la constitució, procurar l'afany i l'estímul en l'estudi en els alumnes del cicle mitjà de l'Ensenyança General Bàsica, i premi de l'aplicació i la bona conducta d'un xiquet i d'una xiqueta del cicle mencionat, alumnes del Col·legi, de Mutxamel, el Salvador-Arbre Blanch, per mitjà de la concessió d'una gratificació anual de trenta-cinc mil pessetes a cada u.  
La composició i la distribució de càrrecs del patronat, des de la seua fundació, havent canviat el patró vocal, en condició de director del Col·legi Públic El Salvador-Arbre Blanc, de Vicente Mora Pallarés, a Teresa Calpena Aureliano, és la següent:   
Presidenta: Carmen Alberola Planelles; la secretària-patrona: 2, Carmen Planelles Zaragoza; la tresorera: 3, Josefina Alberola Planelles; les vocals: Isabel Planelles Zaragoza; Teresa Calpena Aureliano en qualitat de directora més antiga dels grups escolars que integren el Col·legi Públic el Salvador-Arbre Blanc, de Mutxamel.  
El capital fundacional era el següent: la quantitat de 1.200.000 pessetes, aportades pels atorgants de la carta fundacional, amb diners de l'herència dels seus oncles, José María Martínez Sala i Nieves Planelles Ferrandiz.  
Tercer. D'acord amb la memòria justificativa aportada, quan a la causa d'extinció, el patronat fonamenta esta en la prevista en l'article. 31.c) de la Llei 50/2002, de 26 de desembre, de Fundacions, açò és la impossibilitat realitzar el fi fundacional.  
En la memòria esmentada, es diu: «causa d'extinció específica per la qual les patrones de la Fundación han acordat l'extinció i la posterior liquidació, està motivada per raons d'edat i consegüent impossibilitat de continuar el fi fundacional, i és improcedent pel motiu exposat modificar, ni fusionar esta amb una altra fundació.»  
  
Pel que fa al destí del romanent, després de l'oportuna liquidació, s'acorda per part del patronat la transferència a Cáritas-Diocesana d'Orihuela-Alacant, cosa que està d'acord amb l'article 26.2 de la Llei 8/1998, de 9 de desembre, de Fundacions de la Comunitat Valenciana, així com amb l'article 25 dels estatuts de la Fundación, d'acord amb el qual, en cas d'extinció per impossibilitat material de complir els fins fundacionals: «el Consell de Govern intentarà la cessió de la Fundación a institucions estatals, autonòmiques, provincials, municipals o particulars que es comprometen al compliment dels fins fundacionals». La transferència, de 4.656,84 €, ja ha sigut realitzada.  
Quart. Amb data 8 d'abril de 2010, així com el 14 de febrer de 2011, es requerix, per part del Servici d'Entitats Jurídiques, la Fundación perquè complisca les seues obligacions comptables, cosa que no feia des de l'any 2000, i aclarisca la situació de la dotació fundacional.  
El 5 d'abril de 2011, després d'analitzar la documentació aportada a l'expedient s'elabora i envia un comunicat en el qual s'adjunta un informe de la Secció de Comptabilitat i s'insta la Fundación perquè aporte la documentació que considere convenient per a justificar la quantitat de 2.044,61 euros i perquè el protectorat puga procedir a la ratificació de l'acord d'extinció, com és la voluntat del patronat.  
  
Quint. Després de les oportunes esmenes i de les pertinents reunions i comunicacions amb els responsables de la Fundación, s'emet un informe econòmic de 5 de juliol de 2011, relatiu a l'extinció i liquidació de la Fundación favorable, en el qual ja es justifiquen les quantitats anteriorment sense justificar, amb el compliment dels fins que al llarg dels 22 anys de duració de la Fundación esta ho ha gastat de la manera següent:  
«El fi fundacional de la Fundación analitzada és estimular els alumnes del cicle mitjà d'EGB i premiar l'aplicació i la bona conducta. El primer any d'entrega (any 1987) van ser abonades en concepte de premis 35.000 pessetes a una xiqueta i a un xiquet, i sempre s'ha fet el que s'ha pogut per a incrementar l'esmentat quantitat fins a arribar a una xifra de 270 euros per a cada un dels dos premiats. Esta obligació social d'entregar una quantitat fixa i en augment depén dels rendiments d'un termini fix en què està l'import de la dotació (?)  
  
La quantitat del rendiment no sempre cobria la quantia del premi. Del recte compliment per part del patronat de l'obligació d'interés general que consta en els seus estatuts s'inferix que per al susdit compliment és reduir el cabal rotacional fins a la quantia abans citada.  
  
«Quant a la fase de liquidació i transferència del romanent, s'acorda per part del patronat la transferència a Cáritas-Diocesana d'Orihuela-Alacant, i encara que si bé des d'un punt de vista exclusivament cronològic els passos donats, quant a la mencionada transferència del romanent, suposen un avanç del règim establit en l'esmentat article 26 (article 26.2 de la Llei 8/1998, de 9 de desembre, de Fundacions de la CV), no obstant això, no cal oposar-se a la transferència final ja realitzada a Cáritas-Diocesana d'Orihuela-Alacant, ja que està d'acord amb llei.  
  
A l'efecte, la Secció de Comptabilitat del Servici d'Entitats Jurídiques emet un informe favorable sobre la sol·licitud de ratificació de l'acord d'extinció i l'aprovació del balanç de liquidació, com és la voluntat del patronat».  
Sext. Atenent els esmentats antecedents, la Comissió de protectorat, en la sessió de 17 de gener de 2012, emet un informe favorable, entre altres, el punt del dia corresponent a la ratificació de l'acord d'extinció així com el balanç de liquidació aprovats pel patronat de la Fundación, en els termes expressats en els apartats precedents.  
  
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determina que a esta Conselleria correspon exercir, entre altres, les competències en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el protectorat de les fundacions de la Comunitat Valenciana s'exercix per la Conselleria competent en matèria de fundacions, i correspon al conseller la titularitat del protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient per delegació de l'exercici de competències en virtut del que establix la Resolució de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.  
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana:  
«1. L'extinció de les fundacions es regirà pel que establixen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriuran en el Registre de Fundacions de la Comunitat Valenciana.»  
L'esmentat dit article 31 de la Llei 50/2002, assenyala: «la fundació s'extingirà:  
a) Quan expire el termini pel qual va ser constituïda.  
b) Quan s'haguera realitzat íntegrament el fi fundacional.  
c) Quan siga impossible la realització del fi fundacional, sense perjuí del que establixen els articles 29 i 30 de la present llei.  
d) Quan així resulte de la fusió a què es referix l'article anterior.  
  
e) Quan concórrega qualsevol altra causa prevista en l'acte constitutiu o en els estatuts.  
f) Quan concórrega qualsevol altra causa establida en les lleis.»  
D'acord amb allò que s'ha assenyalat en l'article 32 del mateix text legal, relatiu a les formes d'extinció:  
«1. En el supòsit del paràgraf a) de l'article anterior la fundació s'extingirà de ple dret.  
2. En els supòsits previstos en els paràgrafs b), c) i e) de l'article anterior, l'extinció de la fundació requerirà acord del patronat ratificat pel protectorat.  
Si no hi haguera acord del patronat, o este no fóra ratificat pel protectorat, l'extinció de la fundació requerirà resolució judicial motivada, que podrà ser instada pel protectorat o pel patronat, segons els casos.  
  
3. En el supòsit del paràgraf f) de l'article anterior es requerirà resolució judicial motivada.  
4. L'acord d'extinció o, si és el cas, la resolució judicial, s'inscriuran en el corresponent registre de fundacions.»  
Quint. De conformitat amb l'article 26 de l'esmentada Llei 8/1998, l'extinció suposa l'obertura del procediment de liquidació, es reflectixen les oportunes operacions en el balanç de liquidació, i es requerix, igualment, l'aprovació del patronat i la corresponent ratificació del protectorat.  
Sext. Atenent l'article 47.14 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres:  
«L'extinció de la fundació, la liquidació d'esta i el destí donat als béns fundacionals».  
  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) i la resta de generals de pertinent aplicació, resolc:  
  
Primer  
Ratificar l'acord d'extinció de la Fundación José María Martínez Sala-Nieves Planelles Ferrándiz, adoptat pel patronat, així com el balanç de liquidació aprovat pel mencionat òrgan els dos amb data de 14 de gener de 2010, en els termes descrits en el present resolució.  
  
  
Segon  
Inscriure en el Registre de Fundacions de la Comunitat Valenciana la ratificació de l'acord d'extinció i la liquidació la Fundación José María Martínez Sala-Nieves Planelles Ferrándiz.  
  
  
Tercer  
Establir com a destinatari dels béns i dels drets resultants de la liquidació l'entitat benèfica Cáritas-Diocesana d'Alacant, en els termes que preveu el fet tercer de la present resolució.  
Així mateix, es recorda, als efectes de la baixa registral de la Fundación, que d'acord amb el que s'ha prescrit en l'article 26 de la Llei 8/1998, de 9 de desembre, de Fundacions de la Comunitat Valenciana, una vegada ratificat l'oportú balanç de liquidació pel protectorat, i destinats els béns i els drets a la Fundación o entitat sense ànim de lucre corresponent:  
«(..) Es farà constar en el Registre de Fundacions de la Comunitat Valenciana la seua baixa, a sol·licitud del patronat, per un escrit dirigit al Registre al qual s'acompanyarà del certificat de l'acord aprovatori del balanç de la liquidació, la ratificació d'este pel protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser dutes a terme pel protectorat.»  
  
  
Que es notifique la present resolució que és definitiva en via administrativa i contra la qual es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que establixen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes, a comptar des de l'endemà de la notificació, davant del conseller de Justícia i Benestar Social, o qualsevol altre recurs que estime procedent.  
  
València, 14 de febrer de 2012.- El secretari autonòmic de Justícia: Antonio Gastaldi Mateo.